Ереван

Ерева́н, арм. Երևան [jɛɾɛˈvɑn], до року 1936 Еривань — главный и найвекшый город Армении, промысловый и економичный центер. Обывательство — понад милион особ, што чинить третину обывательства штату. Мать статус области (марза). Латинков ся пише Yerevan, Erevan, Erivan, або Jerevan. Полога Ереван, оддаленый о 23 км на сѣвер од турецкой границѣ, лежить в прекрасном природном окружѣню, на берегах рѣкы Раздан, лѣвого притока Аракса, обрамленый загаслыма вулканами пасма Арагац на сѣверѣ и горов Арарат, котру видко через турецку границю на югу. Великый транспортный узел, поблизь него лежить меджинародне летиско Звартноц (1982, архитектор А. Тарханян), город мать метро (од року 1981). О 20 км на запад од Еревана лежить город Вагаршапат (старша назва Ечмиадзин), центер Арменской апостолской Церкви и резиденция католикоса; о 24 км на сѣвер — купелѣ Арзни. История Перва исторична упоминка датована роком 607, але селитвы на том мѣстѣ были, подля археологичных артефактох, уже в 6–3 тысячрочох до н.е., а пак од року 783 до н. е. там была твердыня Еребуни, од котрой походить назва города. Газдовство В року 1914 Ереван мав лем около 30 000 обывательох, а его быстрый рост настав въедно зо зачатком индустриализации и водныма електрарнями на Разданѣ. Хемичный промысел города продукуе ацетилен, пластикы, синтетичный кавчук и пневматикы. Топлять алюминий, выробляють авта, турбины, електричны машины, компресоры, каблы и обробляючы строи. Ереван выраблять 50% промысловой продукции Армении. Жерела и одказы Yerevan. Encyclopedia Britannica. 23 Apr. 2022. https://www.britannica.com/place/Yerevan. [перевірено 2022-07-19]. англ. Арапов Д. Ю., Герцен А. А. и др.. ЕРЕВАН. // Большая российская энциклопедия. 9. Москва, 2007. стр. 684–687. https://old.bigenc.ru/geography/text/1978050. [перевірено 2022-07-19]. русс. Референции